বলিউডে এখন হলিউড যাত্রার ধুম। বিশেষ করে নামি নায়িকারা এখন যেভাবে হলিউড প্রজেক্টে কাজ করছেন তা চোখে পড়ার মতোই। এবার হলিউড প্রজেক্টে পরিণীতি চোপড়া। বলিউডের প্রতিভাবান অভিনেত্রী, অন্যদিকে প্রিয়ঙ্কা চোপড়ার তুতো বোন পরিণীতি। 

অস্কার জয়ী পরিচালক তথা ‘ইটি’ থেকে ‘জুরাসিক পার্ক’-এর মতো ছবির জন্মদাতা স্টিভন স্পিলবার্গের সঙ্গে কাজ করছেন পরিণীতি। ডিজনি প্রোডাকশনে স্পিলবার্গ এবার ‘বিএফজি’ নামে একটি অ্যানিমেটেড ছবি বানিয়েছেন। সেই ছবির হিন্দি ভার্সানও মুক্তি পাবে। এই হিন্দি ভার্সানেই সোফি নামে এক বছর বারো কিশোরির চরিত্রে কন্ঠ দেবেন পরিণীতি। সন্দেহ নেই পরিণীতির কেরিয়ারে এটা একটা নজর কাড়া কাজ। ১৬ জুলাই ভারতে মুক্তি পাওয়া কথা ‘দ্য বিএফজি’-র।